Lav et referat af nedenstående tekst:

Tekst:
Alexander kommer til Jammerbugt FC fra AaB, hvor den unge talentfulde spiller har været anfører på de bolsjestribedes U19 Liga mandskab. - Alexander har været i et af Danmarks bedste udviklingsmiljøer i AaB, hvor han endda har været anfører på deres U19 Liga. Så der kan ikke være tvivl om, at Alexander er en dygtig spiller og ikke mindst et stort talent, som det virkelig glæder mig, at vi er lykkedes med at få ombord. Han er tilmed en god fyr og passer godt ind i vores trup, hvor det også bliver en gevinst, at Alexander kan dække flere pladser. Nu er han kommet lidt sent til, men på sigt bliver Alexander en stor gevinst for os, fortæller Jammerbugt FC cheftræner Bo Zinck om sine nye spiller, der har sit udgangspunkt på den centrale midtbane, men som sagt har alsidigheden til at dække mange positioner. Alexander Tved Hansen har allerede deltaget i flere træninger i Jammerbugt FC lejren, og trods sin sene ankomst, så er den unge spiller allerede faldet godt til i sine nye omgivelser. - Jeg har fået et positivt indtryk af Jammerbugt FC, der er en ambitiøs klub med en målsætning om at deltage i oprykningsspillet, og det har tiltalt mig. Samtidig har niveauet til træningerne været højt og konkurrencen er stor, og jeg ser derfor klubben som et godt sted at være. Her kan jeg udvikle mig yderligere som fodboldspiller, siger den nye Jammerbugt FC spiller og tilføjer med blikket rettet udover træningsanlæggets mange baner. - Mit mål i denne sæson er, at bide mig fast i startopstillingen og få en masse spilletid. Derudover vil det være fantastisk, at deltage i oprykningsspillet og i det hele taget få en masse kampe på højt niveau. Debutkampen kan komme allerede nu lørdag, hvor Jammerbugt FC spiller topkamp hjemme på Sparekassen Vendsyssel Arena mod Ringkøbing IF kl. 15.00.

Referat:
Jammerbugt FC har sikret sig en sen forstærkning til divisionstruppen, idet Alexander Tved Hansen har sluttet sig til Jammerbugt FC truppen.